b'\n_START_ARTICLE_\nZdravko Jelin\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nJelin\xc4\x8di\xc4\x8d je leta 1946 diplomiral iz modernih jezikov in literature na univerzi v Benetkah. Zaposlil se je v \xc5\xa1olstvu in pou\xc4\x8deval na liceju in u\xc4\x8ditelji\xc5\xa1\xc4\x8du v Gorici, po dolo\xc4\x8ditvi meje leta 1947 med Jugoslavijo in Italijo pa v gimnaziji v \xc5\xa0empetru pri Gorici. Avgusta leta 1958 je pobegnil v Avstrijo, naslednje leto pa se je odselil v Kanado.\n_START_SECTION_\nKnji\xc5\xbeevno delo\n_START_PARAGRAPH_\nJelin\xc4\x8di\xc4\x8d je v mladosti pisal domoljubne, osebnoizpovedne pesmi v slovenskem, italijanskem in ruskem jeziku. Pesmi je sprva objavljal v Torontskem listu Dnevnik - Diary. Leta 1980 je v Torontu objavil pesnitev Rusalke, pesmi napisane v slovenskem, italijanskem in ruskem jeziku pa v knjigi Pesmi. V Jelin\xc4\x8di\xc4\x8devih pesmih prevladujejo motivi rodne Primorske, osebne izpovedi in tako imenovana Kanadska lirika._NEWLINE_Poleg pesni\xc5\xa1tva pa se je Jelin\xc4\x8di\xc4\x8d ukvarjal tudi z latinsko literaturo (Latinska literatura na Slovenskem, Toronto, 1976) in etru\xc5\xa1\xc4\x8dino (Etru\xc5\xa1\xc4\x8dina I - III, Toronto, 1979).'